สวัสดีครับ ผมจะมาปรึกษาเรื่องเสียงดังในข้อเท้าครับ มีอาการดังนี้ เวลเดินจะมีเสียงดังบริเวณข้อเท้าบางช่วง โดยเฉพาะตอนเดินขึ้นบันได เวลาเกร็งข้อเท้าแล้วบิดจะมีเสียงดังทุกครั้ง(เนื่องจากปวดเมื่อย เลยบิดข้อเท้า) อาการนี้เป็นมาระยะเวลาหลายปีมากแล้วครับ น่าจะเกือบ 7 ปีได้ครับ แต่ก่อนผมเล่นกีฬาบาสเก็ตบอล แต่เลิกเล่นมาได้ 8 ปีแล้วครับ อีกที่ที่ดังคือบริเวณข้อมือครับ เวลาหมุนข้อมือ หรือบิดข้อมือก็จะมีเสียงดัง ไม่ทราบว่ารักษาอาการแบบนี้ยังไงได้บ้างครับ ผมรำคาญเสียงดังครับ เนื่องจากปวดผมเลยบิดบริเวณข้อ แต่ผมไม่อยากจะบิด แต่นวดแล้วไม่โดนครับ ก็เลยบิด...
สวัสดีค่ะ อาการมีเสียงดังในข้อ อาจมีสาเหตุมาจากน้ำในข้อที่ลดลง หรือ มีปัญหาข้ออักเสบ หรือ เส้นเอ็นอักเสบ หรือมีข้อเสื่อมโดยหากมีการใช้งานที่ผิดท่าหรือมีอุบัติเหตุนำมาก่อน อาจเป็นปัจจัยที่ทำให้ข้อเสื่อมหรือข้ออักเสบได้แนะนำให้ไปพบศัลยแพทย์โรคกระดูกและข้อเพื่อตรวจร่างกายบริเวณข้ออย่างละเอียดอีกครั้ง การรักษาควรรักษาตามสาเหตุที่มีในระหว่างนี้พักการใช้งานข้อ ไม่ไปบิดข้อ โดยลดการนั่งยองๆ การนั่งกับพื้น การขึ้นลงบันไดบ่อยๆ ลดน้ำหนัก ออกกำลังกายเช่นว่ายน้ำหรือเดินเหยาะๆได้ หากปวดมากสามารถรับประทานยาแก้ปวดหรือยาแก้อักเสบที่ไม่ใช่สเตียรอยด์ได้